Listen med norske storflommer er ikke komplett,: Gammelofsen, en ekstremflom som rammet Gudbrandsdalen for omkring 2100-2200 år siden. , en ekstremflom som rammet Gudbrandsdalen mellom 600 og 800 e.Kr., mest sannsynlig tidlig i perioden. 1340-tallet: Digerofsen – ekstremflom som blant annet rammet Vågåmo. Storeflaumen i 1743 – «Vestlandets storofse», rammet 3.-11. desember mye av landsdelen fra Ryfylke i sør til nord for Tingvollfjorden i nord. Skyldtes en kombinasjon av kraftig regn og omslag til mildvær og førte også til isgang i Ottavassdraget. 1789: Storofsen – ekstremflom (500-årsflom) på Østlandet i juli 1789; også storflom i deler av Møre og Romsdal, Sør-Trøndelag og Agder. Flommen var på sitt verste 22.–23. juli. Den utgjorde et slags «klimatisk klimaks» under «Den lille istida» på 1600–1700-tallet. 61–80 omkomne, flest i Gudbrandsdalen og sidedaler. 1860: Storflaumen i 1860 – ekstremflom på Østlandet, Sørlandet og Nordvestlandet. Tolv omkomne. 1927: Ekstremflom i Drammenselva, Skienselva og på Sørlandet. Seks omkomne. Storflom i bl.a. Glomma og Gudbrandsdalslågen. 1938: Storflåmen – Gudbrandsdalen og sidedaler på vestsiden 31. august-4. september. Visstnok ingen omkomne. 1967: 100-årsflom på Østlandet i mai og juni; største siden 1860 mange steder. 1995: Vesleofsen– ekstremflom (200–300-årsflom) på Østlandet, spesielt i Glommavassdraget. Én person omkom. 2006: Flommen i Nord-Trøndelag 2006. Én person omkom. 2014: Flom på Vestlandet (200-årsflom), med store skader i blant annet Opo-, Vosso- og Flåmsvassdraget. 2023: Flom på Østlandet etter ekstremværet Hans. Ingen omkomne. Flere tusen evakuert. Noen steder, f.eks. Hønefoss, er flommen blitt omtalt som en 500-årsflom. Flere veier og jernbaner stengt. Broer kollapset, og flere hus ble ødelagt. Over 7000 mottatte skademeldinger, og estimerte skader for minst 1,6 milliarder kroner.